CELEX: 62015TN0375
Language: lv
Date: 2015-07-10 00:00:00
Title: Lieta T-375/15: Prasība, kas celta 2015. gada 10. jūlijā – Germanwings/Komisija

12.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 337/19
            
         Prasība, kas celta 2015. gada 10. jūlijā – Germanwings/Komisija
   (Lieta T-375/15)
   (2015/C 337/21)
   Tiesvedības valoda – vācu
   
      Lietas dalībnieki
   
   
      Prasītāja: Germanwings GmbH (Ķelne, Vācija) (pārstāvis – Rechtsanwalt A. Martin-Ehlers)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2014. gada 1. oktobra Lēmuma lietā SA.27339 (2012/C) (ex 2011/NN) – Cveibrikenas [Zweibrücken] lidosta un lidsabiedrības, kas izmanto šo lidostu,
               
                           —
                        
                        
                           1. panta 2. punktu, ciktāl tajā tiek minēts 2006. gada līgums ar Germanwings GmbH, un
                        
                     
                           —
                        
                        
                           3. panta 3. punkta e) apakšpunktu;
                        
                     
         
               —
            
            
               atcelt Komisijas 2015. gada 11. maija Lēmumu GESTDEM 2015/1288;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Attiecībā uz pirmo prasījumu prasītāja būtībā norāda šādus argumentus:
   
               1.
            
            
               Kļūdains vai nepilnīgs faktu izklāsts
               Šajā ziņā tā norāda, ka atbildētāja noteiktus faktiskos apstākļus ir atspoguļojusi nepareizi, pretrunīgi vai nepilnīgi.
            
         
               2.
            
            
               Pamatojuma nesniegšana
               Šajā ziņā prasītāja it īpaši uzsver, ka nav detalizēti izklāstītas infrastruktūras izmaksas, kuras Komisija ir saistījusi ar līgumu, kas 2006. gadā noslēgts starp prasītāju un Cveibrikenas lidostas pārvaldītāju.
            
         
               3.
            
            
               Summu neatgūšana no prasītājas
               Prasītāja šajā ziņā norāda, ka atbildētāja nav pati veikusi pārbaudi par attiecīgo infrastruktūras izmaksu iedalīšanu pa posteņiem. Turklāt saskaņā ar līgumu, kas 2006. gadā noslēgts starp prasītāju un Komisiju, šo izmaksu iedalīšana nebija tiesiski pieļaujama, jo tā ir pretrunā Komisijas līdzšinējai lēmumu praksei un Komisija nav ņēmusi vērā publiski zināmos faktus. Pakārtoti šajā ziņā tā norāda, ka šo iedalīto izmaksu apmēram būtu jābūt ievērojami zemākam.
            
         
               4.
            
            
               Komisijas nesniegts pamatojums par izmaksu valsts raksturu
               Šajā ziņā prasītāja norāda, ka Komisija nav pamatojusi, kādēļ šis gadījums būtu jāuzskata par valsts atbalstu.
            
         
               5.
            
            
               Pakārtoti, tiesiskās paļāvības aizsardzība
               Visbeidzot attiecībā uz pirmo prasības pamatu pakārtoti tiek norādīts, ka iespējamai summu atgūšanai it kā esoša valsts atbalsta dēļ ir pretrunā princips par tiesiskās paļāvības aizsardzību.
               Attiecībā uz otro prasījumu prasītāja būtībā apgalvo, ka apstrīdētais lēmums nav pietiekami pamatots un ka Komisija ir nepareizi interpretējusi Regulas (EK) Nr. 1049/2001 (1) 4. panta 2. punktu.
            
         
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).